Diari Oficial de la Generalitat Valenciana


Sumari del DOGV 9805, del 08-03-2024 (2024/2099)

RESOLUCIÓ de 7 de març de 2024, de la Direcció General de Funció Pública, per la qual s'adjudiquen destinacions a les persones participants en el concurs general número 51/2023 per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració i A2-01 de gestió, de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9805

Data del DOGV
:   08-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2099


Data del document
:   07-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 7 de març de 2024, de la Direcció General de Funció Pública, per la qual s'adjudiquen destinacions a les persones participants en el concurs general número 51/2023 per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració i A2-01 de gestió, de l'Administració de la Generalitat. [2024/2099]  
  
  
Per Resolució de 2 de juny de 2023, de la Direcció General de Funció Pública, es convoca concurs general número 51/2023 per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració i A2-01 de gestió, de l'Administració de la Generalitat (DOGV 9613 de 08.06.2023).  
Finalitzada l'avaluació dels mèrits del personal participant i altres tràmits d'execució de la convocatòria, i revisades les al·legacions presentades a la proposta d'adjudicació provisional, la comissió de valoració formula proposta definitiva d'adjudicació, d'acord amb el que establix la base sèptima de l'esmentada convocatòria.  
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i per l'article 16 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, resolc:  
  
Primer. Adjudicació dels llocs de treball  
Fer públiques les puntuacions obtingudes per les persones participants en el concurs general número 51/2023 per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat, i adjudicar amb destinació definitiva els llocs de treball relacionats en l'annex III de la present resolució. Es fa constar que per raons tècniques es publicarà en la pàgina web www.gva.es, Guia PROP, ocupació pública, (apartat Descripció - indicar número de convocatòria i any - 51/2023) l'annex I amb totes les puntuacions, exclusions i adjudicació dels llocs convocats. Assenyalar a més que la puntuació continguda en l'apartat 3.2.1 de l'annex I constituïx la suma total de les puntuacions corresponents als apartats 3.2.1, 3.2.2 i 3.2.3 del barem de mèrits, segons es detalla en l'annex II.  
  
En el present concurs de provisió han participat dos-centes trenta-cinc dones i cent quaranta-un homes i han sigut adjudicats cent seixanta-dos llocs de treball a dones, i cent quatre, a homes.  
  
  
Segon. Cessaments  
El personal que ocupa lloc de treball i ha obtingut destinació en el present concurs cessarà d'ofici el dia 1 de maig de 2024.  
Igualment, cessarà d'ofici l'1 de maig de 2024, quan corresponga, el personal que estiga ocupant un lloc de treball adjudicat en el present concurs.  
  
Tercer. Preses de possessió  
L'acte de presa de possessió, al qual queda convocat tot el personal esmentat en l'annex de la present resolució, tindrà lloc el 2 de maig de 2024.  
El lloc i hora de realització de l'acte de presa de possessió, es comunicarà amb antelació suficient, a través de la pàgina web de la Generalitat (www.gva.es, Guia PROP, Ocupació pública, apartat Descripció -s'ha d'indicar número de convocatòria i any- 51/2023).  
Els efectes econòmics i administratius de la presa de possessió seran del dia 2 de maig de 2024.  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de ser publicada. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8,14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir, si és el cas, qualsevol altre que estimen procedent.  
  
València, 7 de març de 2024. El director general de Funció Pública: Javier Lorente Gual.